ຜູ້ນໍາ ສະຫະປະຊາຊາດ ຢ້ຽມຢາມໂຊມາເລຍ
ເລຂາທິການໃຫຍ່ ອົງການສະຫະປະຊາຊາດ ທໍາການຢ້ຽມຢາມ ຄັ້ງປະວັດສາດ ທີ່ໂຊມາເລຍ.
ເລຂາທິການໃຫຍ່ຂອງອົງການສະຫະປະຊາຊາດທ່ານ Ban Ki-moon ໄດ້ເດີນທາງໄປ ເຖິງປະເທດໂຊມາເລຍແລ້ວ ຊຶ່ງເປັນການຢ້ຽມຢາມເທື່ອທຳອິດໂດຍຜູ້ນຳຂອງອົງການສະ ຫະປະຊາຊາດນັບຕັ້ງແຕ່ລັດຖະບານຂອງປະເທດດັ່ງກ່າວໄດ້ພັງທະລາຍລົງເມື່ອສອງທົດ ສະວັດກ່ອນ ທ່ານ Ban ໄດ້ພົບປະກັບນາຍົກລັດຖະມົນຕີຂອງໂຊມາເລຍ ແລະພວກເຈົ້າໜ້າທີ່ຈາກ ກອງກຳລັງຂອງສະຫະພາບອາຟຣິກາ ກອງກຳລັງຮັກສາສັນຕິພາບຂອງສະຫະພາບອາຟຣິກາໃນໂຊມາເລຍ ທີ່ເອີ້ນຫຍໍ້ເປັນພາ ສາອັງກິດວ່າ AMISOM ນັ້ນແມ່ນໃຫ້ການໜຸນຫຼັງຕໍ່ລັດຖະບານກາງໃນໄລຍະຂ້າມຜ່ານ ທີ່ໄດ້ຮັບການສະໜັບສະໜຸນຈາກອົງການສະຫະປະຊາຊາດ ຢູ່ໃນໂຊມາເລຍທີ່ໄດ້ປະສົບ ກັບໄພສົງຄາມແລະບໍ່ມີລັດຖະບານທີ່ມີຄວາມທຸ່ນທ່ຽງມາແຕ່ປີ 1991 ປະທານາທິບໍດີຄົນສຸດທ້າຍຂອງໂຊມາເລຍ ໄດ້ຖືກໂຄ່ນລົ້ມເມື່ອ 20 ປີກ່ອນແລະພວກຜູ້ ນຳຂອງກຸ່ມຫົວຮຸນແຮງຕ່າງໆໄດ້ເຂົ້າກຳອຳນາດ ການເດີນທາງໄປຢ້ຽມຢາມ ຂອງເລຂາທິການໃຫຍ່ອົງການສະຫະປະຊາຊາດແມ່ນເປັນຮ່ອງ ຮອຍທີ່ສະແດງໃຫ້ເຫັນເຖິງຄວາມກ້າວໜ້າໃນໂຊມາເລຍຂະນະທີ່ການຄວບຄຸມໂດຍກຸ່ມຫົວ ຮຸນແຮງ al-Shabab ໄດ້ຫຼຸດນ້ອຍຖອຍລົງໂດຍສະເພາະແລ້ວແມ່ນໃນເຂດນະຄອນຫຼວງ ໂມກາດິສຊູ ກຸ່ມ al-Shabab ໄດ້ຖອນພວກນັກລົບຂອງຕົນ ອອກໄປຈາກນະຄອນຫຼວງໃນເດືອນສິງ ຫາຜ່ານມາຫຼັງຈາກລັດຖະບານໂຊມາເລຍໄດ້ເປີດສາກບຸກໂຈມຕີໂດຍໄດ້ຮັບການສະໜັບ ສະໜຸນຈາກທະຫານຂອງສະຫະພາບອາຟຣິກາ ກຸ່ມຫົວແຮງດັ່ງກ່າວເວົ້າວ່າ ການຖອນ ໂຕຈາກນະຄອນຫຼວງແມ່ນເປັນພຽງກົນລະຍຸດແລະປະກາດວ່າ ຈະກັບຄືນໄປທີ່ນັ້ນໃໝ່ ນັບແຕ່ທ້າຍເດືອນພະຈິກເປັນຕົ້ນມາ ໄດ້ມີການໂຈມຕີດ້ວຍລະເບີດ 15 ຄັ້ງ ທີ່ນະຄອນ ຫຼວງໂມກາດິສຊູແລະລັດຖະບານໄດ້ຖິ້ມໂທດໃສ່ກຸ່ມ al-Shabab